ഇപ്പോഴുള്ളത് മാതൃക മാത്രം ഒറിജിനില് സൈക്കിള് ട്രാക്ക് പിന്നാലെ... വിശദീകരണവുമായി സ്മാര്ട്ട് സിറ്റി അധികൃതര് തിരുവനന്തപുരം: നഗരത്തില് നിര്മ്മിക്കുന്ന സ്മാര്ട്ട് റോഡിനൊപ്പം സൈക്കിള് ട്രാക്കും സജ്ജീകരിക്കുമെന്നും നിലവില് പെയിന്റ് കൊണ്ട് വെള്ളയമ്ബലം, കവടിയാര്, മ്യൂസിയം, പട്ടം എന്നിവിടങ്ങളിലെ റോഡിന് സമീപം വരച്ചിരിക്കുന്ന ട്രാക്ക് വെറും മാതൃകയാണെന്നും സ്മാര്ട്ട് സിറ്റി അധികൃതര് അറിയിച്ചു. നിലവിലെ സൈക്കിള് ട്രാക്കിന്റെ അശാസ്ത്രീയതയെപ്പറ്റി വ്യാപക പ്രതിഷേധമുയരുന്ന സാഹചര്യത്തിലാണ് അധികൃതരുടെ വിശദീകരണം. സ്വാതന്ത്ര്യത്തിന്റെ 75ാം വാര്ഷികത്തോടനുബന്ധിച്ച് തിരുവനന്തപുരം നഗരസഭയും സ്മാര്ട്ട് സിറ്റി തിരുവനന്തപുരം ലിമിറ്റഡും സംയുക്തമായി സംഘടിപ്പിക്കുന്ന സൈക്ളിംഗ് പരിപാടിക്കായാണ് നിലവിലെ ട്രാക്ക് നിര്മ്മിച്ചത്. ഇതിനെതിരെയാണ് സാമൂഹ്യമാദ്ധ്യമങ്ങളിലടക്കം പ്രതിഷേധം ഉയരുന്നത്. പുതിയ ട്രാക്ക് ഒരു കിലോമീറ്റര് ആദ്യ ഘട്ടത്തില് സി.വി. രാമന് റോഡ് മുതല് തൈക്കാട് വരെ ഒരു കിലോമീറ്റര് ദൂരത്തിലാണ് പുതിയ ട്രാക്ക് നിര്മ്മിക്കുന്നത്. തുടര്ന്ന് റോഡുകളുടെ ഘടനയനുസരിച്ച് വീണ്ടും ട്രാക്കുകള് നിര്മ്മിക്കാനാണ് തീരുമാനം. ട്രാക്കുകള് നിര്മ്മിക്കുന്നതിനായി വീതികൂട്ടിയാണ് സ്മാര്ട്ട് റോഡുകള് ഒരുങ്ങുന്നത്. നടപ്പാതയോട് ചേര്ന്ന് തന്നെയാണ് സൈക്കിള് ട്രാക്കും നിര്മ്മിക്കുക. ഇവ റോഡില് നിന്ന് ഉയര്ന്നായിരിക്കും നില്ക്കുന്നത്. അതു കൊണ്ട് തന്നെ വാഹനങ്ങള്ക്ക് ഈ സ്ഥലങ്ങളിലേക്ക് കയറാന് സാധിക്കില്ല. കൃത്യമായ അടയാളപ്പെടുത്തലുകളും സൈക്കിള് ട്രാക്കിന്റെ ബോര്ഡും ഇവിടെ സ്ഥാപിക്കും. റോഡ് മുറിഞ്ഞ് പോകുന്ന സ്ഥലങ്ങളിലുള്ള ആശയക്കുഴപ്പം അധികൃതരുമായി ചര്ച്ച ചെയ്ത് ക്രമീകരിക്കാനാണ് തീരുമാനം. ആദ്യഘട്ടം 2022ല് 2022 ഓടെ ആദ്യഘട്ട സ്മാര്ട്ട് റോഡുകളുടെ പണി തീരുന്നതോടെ ആദ്യഘട്ട സൈക്കിള് ട്രാക്കിന്റെ നിര്മ്മാണവും പൂര്ത്തിയാകും. നഗരത്തില് നിര്മ്മിക്കേണ്ട സൈക്കിള് ട്രാക്കിനെക്കുറിച്ചുള്ള നിര്ദ്ദേശങ്ങളും അധികൃതര് ശേഖരിക്കുന്നുണ്ട്. ട്രാക്ക് വേണമെന്ന ആവശ്യം കഴിഞ്ഞ നഗരസഭാ ഭരണസമിതിയുടെ കാലത്തുതന്നെ ഉയര്ന്നിരുന്നു. അതിലാണ് സ്മാര്ട്ട് റോഡുകള്ക്കൊപ്പം സൈക്കിള് ട്രാക്ക് കൂടി നിര്മ്മിക്കാന് തീരുമാനിച്ചത്.